গোপালগঞ্জ-৩ আসনসহ আরেকটি আসন থেকে আওয়ামী লীগের সভানেত্রী প্রধানমন্ত্রী শেখ হাসিনা মনোনয়ন ফরম ক্রয় করেছেন। তবে ওই আসনটির নাম জানানো হয়নি। রংপুরের পীরগঞ্জ আসন থেকে মনোনয়ন ফরম ক্রয় করেছেন স্পিকার শিরীন শারমিন চৌধুরী। এদিকে নোয়াখালী-৫ আসন থেকে মনোনয়ন ফরম ক্রয় করেছেন আওয়ামী লীগের সাধারণ সম্পাদক ওবায়দল কাদের। তার পক্ষে মনোনয়ন ফরম ক্রয় করেন আওয়ামী লীগের যুগ্ম সাধারণ সম্পাদক মাহবুব উল আলম হানিফ এবং সাংগঠনিক সম্পাদক এ কে এম এনামুল হক শামীম। এবার মনোনয়ন ফরমের দাম ২৫ হাজার টাকা থেকে বাড়িয়ে ৩০ হাজার টাকা করা হয়েছে।